Adskillige beboere i Aalborg har modtaget en brochure, der oplyser dem om Aalborg Triathlon. Arrangørerne af Aalborg Triathlon har delt mellem 4500-5000 brochurer ud.  Weekendens sportsbegivenhed får nemlig betydning for trafikken. Arrangørerne opfordrer folk til enten at blive hjemme eller væbne sig med tålmodighed. - I forbindelse med triathlon håber vi på, at folk i området vil begrænse deres kørsel, fortæller Thomas Espensen fra Aalborg Triathlon. Og indtil videre har beboerne i Aalborg udvist stor forståelse over for arrangementet. - Folk har taget meget positivt i mod det. Så det er jo dejligt, siger Thomas Espensen. Aalborg Triathlon afvikles både lørdag og søndag. Arrangørerne forventer op mod 600 deltagere hver af dagene. De lægger ud i kridtgraven henholdsvis klokken 11 lørdag formiddag og klokken 9 søndag morgen. På billedet over artiklen kan du se, hvilke vejstrækninger, der bliver påvirket af arrangementet.

Opsummering:
I weekenden indtager triatleter de Aalborgensiske veje. Arrangørerne af Aalborg Triathlon opfordrer folk til at udvise tålmodighed.